VS002359
Datum: 2002-07-17T02:00:00.000+02:00
datum_sodbe_i_stopnje: 2008-04-25T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: hudi primeri
odskodnina: 49.000 EUR
opombe: II Ips 71/2009. Reviziji tožene stranke je bilo delno ugodeno zaradi napačne uporabe materialnega prava pri valorizaciji oziroma vštevanju že plačane akontacije odškodnine.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Varilec.

## Škodni dogodek

Prometna nesreča, kot voznika motornega kolesa ga je zbil avtomobil.

## Poškodba

Obsežne raztrganine mehkih delov delov leve noge, odrt zlom obeh kosti goleni – troetažni zlom golenice z odprtjem trikotastega fragmenta v srednji tretjini in dvoosni zlom mečnice. Zdravljenje je trajalo slaba 3 leta.

## Telesne bolečine

16.000 EUR Trajno hude bolečine – do 8 dni, občasno hude – 10 dni, občasne srednje hude – pol leta, nato lahke bolečine, ki so trajna posledica in se ob spremembi vremena ali daljši hoji in stoji razvijejo do srednje hude stopnje.

#### Hospitalizacija

Operacija, dve hospitalizaciji - druga zaradi posledične poškodbe kolena.

#### Ambulantno zdravljenje

Številne preveze.

#### Nevšečnosti med zdravljenjem

Lokalna anestezija, številni RTG, številni pregledi pri specialistih in izbranem zdravniku, preveze, jemanje antibiotikov, utrditev kosti z vijaki in ploščico, odstranitev osteosintetskega materiala, hoja z berglami, brez možnosti obremenitve poškodovane noge, nošenje mavčne obloge, hoja s palico, punkcija kolena – vse to so nevšečnosti hude do srednje stopnje.

## Strah

Zahtevek ni bil revizijsko sporen.

## Zmanjšanje življenjske aktivnosti

25.000 EUR ZŽA so znatno zmanjšane (25% po enem in 35% po drugem izvedenskem mnenju), zato ne more več opravljati poklica in je brezposeln. Priznana mu je invalidnost. Težko opravlja hišna dela (živi sam z bratom), ne more se ukvarjati s športom, daljše hoje ne zmore (že po 150 m potrebuje počitek), ne more počepati ali dalj časa stati. Prišlo je do deformacije distalnega dela goleni, ki se kaže z angulacijo 25 st. v frontalni in 10 st. v stranski ravnini, prihaja do zvinov in šepanja z omejeno gibljivostjo gležnja in vremensko pogojenimi bolečinami.

#### Opis invalidnosti

Invalid III. kategorije.

## Skaženost

8.000 EUR Skoraj pol metra dolga in nad 2 cm široka brazgotina po celotni goleni, na nekaterih mestih točkasto razširjena zaradi vstavljenih in potem odstranjenih ploščic in vijakov, okončina je krajša za 15 mm, zato rahlo šepa. Če nosi kratke hlače, brazgotine ni mogoče skriti.

---

OZ člen 179, 182